Общински съвет – Дряново

Вх.№08-01-43-1/06.12.2024г

Чрез Председателя на Общински съвет - Дряново ДО

НАДЕЖДА ЕМ. КИСЕЛКОВА-ЮМЕРОВА ОБЩИНСКИ СЪВЕТНИК В ОБЩИНСКИ СЪВЕТ ДРЯНОВО email: \*\*\*\*\*\*\*\*\*\*

Относно: Получено питане до кмета на Община Дряново с вх. № 08-01- 43/02.12.2024 г.

УВАЖАЕМА ГОСПОЖО КИСЕЛКОВА-ЮМЕРОВА,

Във връзка с отправеното от Вас питане, относно приета и утвърдена нова градска линия по общинската транспортна схема- Дряново-Дряновски манастир- Дряново, Ви уведомявам, че от Общинска администрация - Дряново беше отправено искане до Областен управител на Област Габрово за разрешение за удължаване срока за възлагане на обществен превоз на пътници, при условията на чл. 5, параграф 5 от РЕГЛАМЕНТ (ЕО) № 1370/2007 НА ЕВРОПЕЙСКИЯ ПАРЛАМЕНТ И НА СЪВЕТА от 23 октомври 2007 година, относно обществените услуги за пътнически превоз с железопътен и автомобилен транспорт и за отмяна на регламенти (ЕИО) № 1191/69 и (ЕИО) № 1107/70 на Съвета и чл. 16д, ал. 6 от Наредба № 2 от 15.03.2002 г. за условията и реда за утвърждаване на транспортни схеми и за осъществяване на обществени превози на пътници с автобуси. В обхвата на искането беше включена и новосъздадената градска линия Дряново - Дряновски манастир - Дряново.

Със своя заповед областен управител - Габрово продължи срока на разрешението за пряко възлагане на обществен превоз на пътници по съществувалите до момента автобусни линии от областната и общинска транспортни схеми, но разпореди да не се предприема спешна мярка във вид на пряко възлагане, по отношение на градска линия Дряново - Дряновски манастир - Дряново, тъй като линията е новооткрита и за същата не е налице и е неприложимо условието на чл. 5, пар. 5 от РЕГЛАМЕНТ (ЕО) № 1370/2007 НА ЕВРОПЕЙСКИЯ ПАРЛАМЕНТ И НА СЪВЕТА от 23 октомври 2007 година. Съгласно действащата нормативна уредба, за да може

да се възложи изпълнението на транспортната схема, следва да се проведе процедура по реда на Закона за обществените поръчки.

Към настоящия момент проектът на документацията за провеждане на такава процедура, където е включена и новооткритата градска линия, се изработва, като очакваме скоро да е готова, след което същата следва да се съгласува от областния управител, да се приеме от Общински съвет- Дряново, след което може да се обяви процедурата в ЦАИС ЕОП и да се проведе по законово установения ред. След приключване на тази процедура, ще бъде възможно да бъде сключен договор за изпълнение на обществена поръчка и градската линия да бъде възложена на избрания изпълнител за изпълнение. Нашите очаквания са до началото на м. март 2025 г. да имаме избран изпълнител и линията да започне да функционира.

С уважение, /п/

Диляна Джеджева

За кмет на Община ***Дряново***

Съгласно Заповед №695/09.11.2023г